CELEX: 32002D0615
Language: ro
Date: 2002-07-22 00:00:00
Title: Decizia Comisiei din 22 iulie 2002 de modificare a Deciziei 92/486/CEE de stabilire a modalităților de colaborare între centrul de gestionare a datelor ANIMO și statele membre [notificată cu numărul C(2002) 2735]Text cu relevanță pentru SEE.

03/Volumul 43
            
            
               RO
            
            
               Jurnalul Ofícial al Uniunii Europene
            
            
               266
            
         32002D0615
   
               L 196/60
            
            
               JURNALUL OFÍCIAL AL UNIUNII EUROPENE
            
         DECIZIA COMISIEI
   din 22 iulie 2002
   de modificare a Deciziei 92/486/CEE de stabilire a modalităților de colaborare între centrul de gestionare a datelor ANIMO și statele membre
   [notificată cu numărul C(2002) 2735]
   (Text cu relevanță pentru SEE)
   (2002/615/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), astfel cum a fost modificată ultima dată prin Directiva 92/118/CEE (2), în special articolul 20 alineatul (3),
   întrucât:
   
               (1)
            
            
               Ca urmare a diferitelor lucrări efectuate în cadrul studiilor și seminariilor comunitare, este necesară revizuirea arhitecturii rețelei ANIMO în scopul stabilirii unui sistem veterinar care să integreze diferite aplicații informatice.
            
         
               (2)
            
            
               Este necesară modificarea în consecință a Deciziei 92/486/CEE din 25 septembrie 1992 de stabilire a modalităților de colaborare între centrul de gestionare a datelor ANIMO și statele membre (3), astfel cum a fost modificată ultima dată prin Decizia 2001/301/CE (4), pentru a asigura continuitatea rețelei ANIMO.
            
         
               (3)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   La articolul 2a din Decizia 92/486/CEE, se adaugă următorul alineat (7):
   
      „(7)   Pentru perioada 1 aprilie 2002 - 31 martie 2003, autoritățile de coordonare prevăzute la articolul 1 se asigură că contractele prevăzute la articolul respectiv vor fi prelungite pentru o perioadă de un an.”
   
   În cadrul acestui alineat, se ia în considerare tarifarea următoare:
   
               —
            
            
               386 euro/unitate (unitate centrală, unitate locală, punct de control la frontieră) pentru un total de unități ANIMO astfel cum rezultă din Decizia 2002/459/CE (5).
            
         Articolul 2
   Prezenta decizie se aplică de la 1 aprilie 2002.
   Articolul 3
   Prezenta decizie se adresează statelor membre.
   
      Adoptată la Bruxelles, 22 iulie 2002.
      
         
            Pentru Comisie
         
         David BYRNE
         
            Membru al Comisiei
         
      
   
   
      (1)  JO L 224, 18.8.1990, p. 29.
   
      (2)  JO L 62, 15.3.1993, p. 49.
   
      (3)  JO L 291, 7.10.1992, p. 20.
   
      (4)  JO L 102, 12.4.2001, p. 73.
   
      (5)  JO L 159, 17.6.2002, p.27.